b'\n_START_ARTICLE_\nMedical Student Journal Club\n_START_SECTION_\nZgodovina JC\n_START_PARAGRAPH_\nProjekt JC se je za\xc4\x8del leta 2010 in sicer kot Cardio Journal Club (CJC). Danes dru\xc5\xbeino JC gradijo Interna Journal Club, Pediatric Journal Club, Psychiatric Journal Club in Medical Student Journal Club.\n_START_SECTION_\nAktivnosti MSJC\n_START_PARAGRAPH_\nGlavni namen MSJC je \xc5\xa1irjenje ideje odprte komunikacije med \xc5\xa1tudenti medicine, bodo\xc4\x8dimi zdravni\xc5\xa1kimi kolegi in sodelovanje na mednarodni ravni.\n_START_SECTION_\nMSJC debate\n_START_PARAGRAPH_\nOd oktobra do aprila poteka v sklopu \xc5\xa1tudentskega kluba 7 debat z razli\xc4\x8dnih podro\xc4\x8dij interne medicine, kirurgije in farmakologije. Vsako debato vodi \xc5\xa1tudent medicine od 4. do 6. letnika ter absolventi. Pri pripravi \xc5\xa1tudentu pomaga mentor, ki je specialist dolo\xc4\x8denega podro\xc4\x8dja medicine. Vsako debato gradijo trije sklopi. V prvem delu \xc5\xa1tudent s predavanjem predstavi teoreti\xc4\x8dno ozadje s podro\xc4\x8dja na katerega bo potekala debata. V drugem delu mentor predstavi klini\xc4\x8dni primer iz svoje prakse. V tretjem delu pa sledi diskusija med vsemi udele\xc5\xbeenci.\n_START_SECTION_\nMSJC telekonference\n_START_PARAGRAPH_\nNovembra 2013 je bila organizirana 1. MSJC telekonferenca. Sr\xc4\x8dni kirurg slovenskega rodu, Igor D. Gregori\xc4\x8d iz Houstona, ZDA se je v \xc5\xbeivo povezal z veliko predavalnico Medicinske fakultete v Ljubljani. Naslov predavanja je bil mehanska cirkulatorna podpora._NEWLINE_Druga telekonferenca je potekala 25.2. Predavatelj je bil prav tako Gregori\xc4\x8d. Naslov predavanja je bil presaditev srca.\n_START_SECTION_\nMednarodni kongres PRO ET CONTRA\n_START_PARAGRAPH_\nMednarodni kongres MSJC PRO ET CONTRA je premierno potekal v prvi sezoni MSJC. V dveh dneh \xc5\xa1tudentje medicine skupaj z mentorji pripravijo 22 debat z razli\xc4\x8dnih podro\xc4\x8dij medicine, ki so razdeljene v 11 sklopov. V vsakem sklopu potekata dve debati. Uradni jezik kongresa je angle\xc5\xa1\xc4\x8dina._NEWLINE_Glavni namen dogodka je predstavitev medicinskih tem po na\xc4\x8delu za in proti. Dolo\xc4\x8deno podro\xc4\x8dje se na ta na\xc4\x8din natan\xc4\x8dno predela poslu\xc5\xa1alci pa imajo prilo\xc5\xbenost na enem mestu sli\xc5\xa1ati prednosti in pomanjkljivosti dolo\xc4\x8dene terapevtske ali diagnosti\xc4\x8dne metode. Kongres omogo\xc4\x8da slovenskim \xc5\xa1tudentom medicine povezovanje s \xc5\xa1tudenti evropskih medicinskih.\n_START_SECTION_\nDOSEDANJI PRO ET CONTRA KONGRESI\n_START_PARAGRAPH_\n1. Bled, 2013_NEWLINE_2. Ljubljana, 2014\n_START_SECTION_\nNagrade\n_START_PARAGRAPH_\nMSJC je prejel nagrado DRZNI 2013 in sicer za drznost pri \xc5\xa1irjenju ideje odprte komunikacije med \xc5\xa1tudenti medicine.'